માનવમિત્ર, અમદાવાદ : પાટીદારોને અનામત અપાવવા અને ખેડૂતોનું દેવું માફ કરાવવાને લઈ હાર્દિક પટેલના આમરણાંત ઉપવાસનો આજે ત્રીજો દિવસ છે. હાર્દિકે આંદોલન સ્થળેથી એફબી લાઈવ પર આજે ભાજપ સરકારને ખુલ્લો પડકાર ફેંકતાં જણાવ્યું હતું કે, જો સરકારમાં તાકાત હોય તો મારા ઘર પાસેથી માત્ર ૨૪ કલાક માટે પોલીસ હટાવી દો, તો વૃક્ષોની ડાળીએ ડાળીએ માણસો જોવા મળશે. આ લડાઈ ન્યાય સુધી નહીં પહોંચે ત્યાં સુધી લડવાની છે. ભાજપ પાસે કોઈ અપેક્ષા હોઇ શકે નહીં, પરંતુ સરકાર પાસે અપેક્ષા હોઇ શકે. જો અહીં લગાવેલી પોલીસ ગુજરાતમાં લગાવવામાં આવે તો એક ટીપું પણ દારૂ રાજયમાં આવી શકે નહીં.